text: [{"text_idx": "#000002", "text": "Pila ka mga lugar sa sur nga bahin sang Negros Occidental ang ginbaha kahapon kasunod sang pagbubo sang mabunok nga ulan kahapon; may masobra sa dos sientos ka pamilya ang gin evacuate"}, {"text_idx": "#000003", "text": "Sa video nga kuha ni Claudine Santiso nga pamuluyo sang Brgy. Amin sa banwa sang Isabela, mabaskog ang daludo sang tubig sa overflow Domingo sang hapon."}, {"text_idx": "#000004", "text": "Rason nga pila man ka oras nga na stranded ang mga pumuluyo nga maga tabok."}, {"text_idx": "#000006", "text": "Sa kaiping nga banwa sang Moises Padilla, 42 naman ka mga pamilya base sa report sang DSWD ang gin evacuate kahapon sang hapon bangud sang flashflood sa stockyard sakop sang Brgy. 1."}, {"text_idx": "#000007", "text": "Sa banwa sang Hinobaan suno sa report sa PDMPD, 50 ka pamilya ang gin evacuatee gikan sa Barangay Poblacion, Bulwangan kag Talacagay."}, {"text_idx": "#000012", "text": "\u201cAng sa Maricalum going to Campomanes Bay unpassable tungod sang poste sang NOCECO nga nagkalatumba nag cross gis sa dalan. And then ang pag landslide naga cover man sa atun dalan that\u2019s why unpassable pa subong going to Campomanes,\u201d suno kay Bogtae."}, {"text_idx": "#000013", "text": "Suno naman kay Zeaphard Caelian ang pamuno sang PDMPD ang mga gin evacuate ang amat amat na naka pauli sa ila nga mga balay."}, {"text_idx": "#000014", "text": "Ang pagbaha tuga sang mabunok nga ulan."}, {"text_idx": "#000015", "text": "\u201cEven though indi ta directly affected pero indirectly affected kita tungod may patches of rain sya nga naga apekto sa probinsya. Sa sur nga medyo didto nayon may ara sang mabunok nga ulan amo na ang naapektuhan naton. Kag ang aton mga water ways,\u201d suno kay Caelian."}, {"text_idx": "#000016", "text": "Padayon naman ang abiso sa mga pumuluyo nga mag aligmat ilabi na ang mga yara sa nanub aan ng mga lugar kag kilid sang suba."}]